b'\n_START_ARTICLE_\nBojilo\n_START_SECTION_\nPrema porijeklu\n_START_PARAGRAPH_\nPodjela prema porijeklu najstarija je podjela koja danas ima tek povijesno zna\xc4\x8denje._NEWLINE_Prirodna bojila, iako su prva otkrivena, ukupno su iskori\xc5\xa1tena u vrlo maloj koli\xc4\x8dini, jer su skupa i slabije u\xc4\x8dinkovitosti. Dobivala su se uglavnom iz korijenja, kore, bobica i li\xc5\xa1\xc4\x87a biljaka._NEWLINE_Umjetna bojila su jeftinija i velike u\xc4\x8dinkovitosti, stoga danas dr\xc5\xbee primat u proizvodnji. Dobivaju se raznim organskim sintezama kemijske industrije.\n_START_SECTION_\nPrema na\xc4\x8dinu kori\xc5\xa1tenja\n_START_PARAGRAPH_\nKisela bojila su vodotopiva i anionska. Ovoj kategoriji pripada ve\xc4\x87ina sintetskih bojila. Primjenjuju se kod bojanja svile, vune, najlona i modificiranog akrila u kiseloj sredini. Kemijska veza ostvaruju se uglavnom stvaranjem organske soli spajanjem aniona u bojilu i kationa u vlaknu._NEWLINE_Bazi\xc4\x8dna bojila su vodotopiva kationska bojila uglavnom kori\xc5\xa1tena za bojanje vlakana od akrila, te ponekad vune i svile. Kao mo\xc4\x8dilo koristi se uglavnom octena kiselina. Koriste se za bojanje papira._NEWLINE_Direktna/supstantivna bojila koriste neutralne ili slabo lu\xc5\xbenate sredine blizu ili na to\xc4\x8dki vreli\xc5\xa1ta otopine natrijev klorid\\natrijevog klorida ili natrijev sulfat\\natrijevog sulfata. Koriste se za bojanje pamuka, papira, ko\xc5\xbee, vune, svile i najlona. Uporabu nalaze i kao indikatori pH vrijednosti, te kao bojila u mikroskopiji._NEWLINE_Mo\xc4\x8dilna bojila koriste mo\xc4\x8dilo. Takvim bojilima pripada ve\xc4\x87ina prirodnih bojila._NEWLINE_Reaktivna bojila koriste kromofor na supstituentu koji reagira sa supstratom. Pripadaju najtrajnijim bojilima._NEWLINE_Disperzna bojila se melju u prah u nazo\xc4\x8dnosti tvari koja poma\xc5\xbee disperziju, te skladi\xc5\xa1te kao pasta, sprej ili prah. Uglavnom se koriste za bojanje poliestera._NEWLINE_Azo-bojila su netopljiva bojila koja se utiskuju na povr\xc5\xa1inu ili u tretirano vlakno mije\xc5\xa1anjem dvaju topljivih reaktanata koji u svojoj reakciji daju netopljivi produkt._NEWLINE_Sumporna bojila su dvokomponentna bojila za bojanje pamuka u tamne boje.\n_START_SECTION_\nUporaba\n_START_PARAGRAPH_\nKoriste se u prehrambenoj industriji, mikroskopiji, umjetnosti, pirotehnici, tekstilnoj industriji, gra\xc4\x91evinarstvu, itd.\n_START_SECTION_\nU mikroskopiji\n_START_PARAGRAPH_\nKoristi se prilikom bojanja mikroskopskih preparata sa svrhom pobolj\xc5\xa1avanja kontrasta struktura u preparatu prilikom mikroskopiranja. Tako\xc4\x91er, koristi se i za mikroskopsku detekciju raznih tvari, pri \xc4\x8demu se bojilo ve\xc5\xbee za DNK, bjelan\xc4\x8devine, masti, ugljikohidrate.\n_START_SECTION_\nU umjetnosti\n_START_PARAGRAPH_\nKoriste se zajedno s pigmentima za oslikavanje povr\xc5\xa1ina te bojanje dijelova od kojih se sla\xc5\xbeu primjerice dijelovi umjetni\xc4\x8dkih instalacija.\n_START_SECTION_\nU pirotehnici\n_START_PARAGRAPH_\nKoriste se uglavnom za pirotehni\xc4\x8dke smjese koje gorenjem daju obojani dim. Kao takve, naj\xc4\x8de\xc5\xa1\xc4\x87e gu\xc5\xa1e reakciju gorenja.\n_START_SECTION_\nU tekstilnoj industriji\n_START_PARAGRAPH_\nOvakva primjena je najra\xc5\xa1irenija i jedna od osnovnih i prvih u povijesti, te osnova tekstilne industrije.\n_START_SECTION_\nU gra\xc4\x91evinarstvu\n_START_PARAGRAPH_\nKoriste se umije\xc5\xa1ane u inertni nosa\xc4\x8d i naj\xc4\x8de\xc5\xa1\xc4\x87e za bojanje zidnih povr\xc5\xa1ina.\n_START_SECTION_\nKemija bojila\n_START_PARAGRAPH_\nBojila imaju svojstvo boje zbog svoje kemijske strukture bogate specifi\xc4\x8dnim kovalentnim vezama, koje im daju svojstvo selektivnog upijanja i odbijanja vidljivog elektromagnetskog zra\xc4\x8denja._NEWLINE_Naj\xc4\x8de\xc5\xa1\xc4\x87e se radi o aromatskim skupinama koje sadr\xc5\xbee dvostruke kovalentne veze.\n_START_SECTION_\nPovijest\n_START_PARAGRAPH_\nTehnike bojanja prirodnim bojilima bile su poznate i prije 5000 godina u podru\xc4\x8dju Indije i Bliskog istoka. Bojika su se dobivala od \xc5\xbeivotinja, biljki ili mineralnih sirovina.'